Diari Oficial de la Generalitat Valenciana


Sumari del DOGV 9304, del 23-03-2022 (2022/1995)

RESOLUCIÓ de 8 de març de 2022, del director de l'Institut Cartogràfic Valencià, per la qual accepta la renúncia d'Andreu Yudici Palop a la beca per a la realització de pràctiques professionals en matèria d'informàtica.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1995


Data del document
:   08-03-2022

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 8 de març de 2022, del director de l'Institut Cartogràfic Valencià, per la qual accepta la renúncia d'Andreu Yudici Palop a la beca per a la realització de pràctiques professionals en matèria d'informàtica. [2022/1995]  
Atés que l'Ordre 3/2017, de 8 de febrer, de la conselleria d'Habitatge, Obres Públiques i Vertebració del Territori (DOGV 7979, 14.02.2017) estableix les bases reguladores de la concessió de beques per a la realització de pràctiques professionals en l'Institut Cartogràfic Valencià (d'ara en avant ICV), en el marc establit pel Decret 132/2009, de 4 de setembre, del Consell pel qual es regula la concessió de beques, a càrrec de l'aplicació pressupostària 16.15.55.9240.770.87.5, línia de subvenció S8515, de l'ICV.  
Atés que, mitjançant la Resolució de 8 d'octubre de 2020, del director de l'ICV, es convoquen cinc beques per a la realització de pràctiques professionals en les matèries de cartografia, disseny i informàtica (DOGV 8932, 22.10.2020).  
Atés que, mitjançant la Resolució de 16 de desembre de 2020, del director de l'ICV (DOGV 8987,31.12.2020), es van concedir quatre de les cinc beques convocades, una d'aquestes, en matèria d'informàtica, es va adjudicar a Andreu Yudici Palop, amb efectes d'1 de gener de 2021 fins al 31 de desembre de 2021.  
Atés que, mitjançant la Resolució de 15 de desembre de 2021, del director de l'ICV, prorroga la duració de tres beques professionals, des de l'1 de gener de 2022 fins al 31 de desembre de 2022, una d'elles en matèria d'informàtica. (DOGV 9265, 27.01.2022).  
Vist que el dia 1 de març de 2022, l'adjudicatari, Andreu Yudici Palop, amb NIF \*\*\*9536\*\*, comunica a la direcció de l'ICV la renúncia a la beca que se li havia concedit, amb efectes des del dia 6 de març de 2022, i atés que aquest és últim dia en què realitza pràctiques professionals en les dependències de l'ICV, resolc:  
  
Primer  
Acceptar la renúncia d'Andreu Yudici Palop, NIF \*\*\*9536\*\*, a la beca per a la realització de pràctiques professionals concedida per la Resolució de 16 de desembre de 2020, del director de l'ICV, en matèria d'informàtica, amb efectes de data 6 de març de 2022, per la qual cosa, a partir d'aquesta data i d'acord amb l'article 16 de l'Ordre 3/2017, es produeix la pèrdua de tots els drets inherents a la beca.  
  
Segon  
La publicació d'aquesta resolució produirà efectes de notificació a la persona interessada conforme al que es disposa en la legislació vigent en matèria de procediment administratiu.  
  
Tercer  
De conformitat amb el que preveu l'article 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i els articles 45.1, 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es pot presentar potestativament un recurs de reposició o, directament, un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant la direcció de l'Institut Cartogràfic Valencià en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del Tribunal Superior de Justícia en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 8 de març de 2022.- El director de l'Institut Cartogràfic Valencià: Xavier Navarro i Garcia.